พิพิธภัณฑ์จิบลิ

พิพิธภัณฑ์จิบลิ (三鷹の森ジブリ美術館 (Mitaka no Mori Jiburi Bijutsukan, Mitaka Forest Ghibli Museum)) เป็นพิพิธภัณฑ์ที่จัดแสดงผลงานจากอนิเมะของสตูดิโอจิบลิ ซึ่งก่อตั้งโดย ฮายาโอะ มิยาซากิ ตั้งอยู่ที่เมืองมิตากะ ในกรุงโตเกียว ประเทศญี่ปุ่น เริ่มเปิดให้เข้าชมตั้งแต่วันที่ 1 ตุลาคม พ.ศ. 2544 การจัดแสดง งานแสดงประจำ ชั้นหนึ่งเป็นงานแสดงประวัติและหลักการทางวิทยาศาสตร์ของอนิเมะ เช่นการแสดงที่ใช้หุ่นตัวละครของจิบลิที่มีท่าทางแตกต่างกันเล็กน้อย เรียงเป็นวงกลมบนโต๊ะที่หมุนได้ เมื่อโต๊ะหมุนในจังหวะที่สอดคล้องกับแสงกะพริบจะทำให้มองเห็นเป็นภาพเคลื่อนไหว บนชั้นสองมีห้องซึ่งตกแต่งเลียนแบบสตูดิโออนิเมะ มีภาพสเกตช์ สตอรี่บอร์ด อุปกรณ์ต่าง ๆ ที่ใช้ในการสร้างอนิเมะ และคำอธิบายขั้นตอนต่าง ๆ ในการสร้างภาพยนตร์อนิเมะ ตั้งแต่การสเกตช์ภาพ การสร้างสตอรี่บอร์ด คีย์เฟรม การลงสี ฯลฯ งานแสดงพิเศษ พิพิธภัณฑ์จิบลิมีการแสดงอนิเมะทั้งของสตูดิโอจิบลิและอนิเมะจากที่อื่น ภาพยนตร์สั้น ในโรงภาพยนตร์ดาวเสาร์บนชั้นหนึ่งของพิพิธภัณฑ์ฉายภาพยนตร์สั้นของจิบลิหนึ่งเรื่องจากรายการดังต่อไปนี้ การเดินเล่นของโคะโระ (コロの大さんぽ (Koro no dai-sampo)) แมงมุมน้ำมอมมอง (水グモもんもん (Mizugumo Monmon)) เมและรถเมล์แมว (めいとこねこバス (Mei to Konekobasu)) วันที่ฉันเก็บดาว (星をかった日 (Hoshi o Katta Hi)) ล่าปลาวาฬ (くじらとり (Kujiratori)) หาที่พัก (やどさがし (Yadosagashi)) ผู้เข้าชมพิพิธภัณฑ์สามารถชมภาพยนตร์สั้นได้เพียงครั้งเดียวต่อการเข้าพิพิธภัณฑ์หนึ่งครั้ง ภาพยนตร์จะเปลี่ยนไปตามกำหนดการของพิพิธภัณฑ์ อ้างอิง แหล่งข้อมูลอื่น เว็บไซต์ของ Ghibli Museum (ในภาษาญี่ปุ่น)